stanford-oval/wikipedia huggingface dataset:
I Feel Alive

|  I Feel Alive |
| --- | --- |

Kappaleen tiedot
Esittäjä(t):  Imri Ziv
Levy-yhtiö:  Unicell Advanced Cellular Solutions LTD
Kesto:  03:00
Tyylilaji:  pop, dancepop
Julkaistu:  9. maaliskuuta 2017
Säveltäjä(t):  Dolev Ram Penn Hazut
Sanoittaja(t):  Dolev Ram Penn Hazut
Euroviisutiedot
Vuosi:  2017
Maa:  Israel
Kieli:  englanti
Sijoitus:  23.
Pisteet:  39
Sijoitus semifinaalissa:  3.
Pisteet semifinaalissa:  207
Sanat:  sanoitus
I Feel Alive on israelilaislaulaja Imri Zivin esittämä kappale, jolla hän edusti Israelia vuoden 2017 Eurovision laulukilpailussa.
Kappale kilpaili Euroviisujen toisessa semifinaalissa 11. toukokuuta, jossa se sijoittui kolmanneksi 207 pisteellä ja pääsi finaaliin. Finaalissa se sai 39 pistettä ja jäi sijalle 23.
Ziv esittämässä kappalettaan Euroviisujen harjoituksissa.
Hopeasipuli

| Hopeasipuli |
| --- | --- |
 Pieniä hopeasipuleita myytävänä
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Alaheimo::  Allioideae
Suku::  Laukat Allium
Laji::  cepa
Lajikeryhmä::  Hopeasipuli-ryhmä
Infobox OKNimi-testi OK: 
Hopeasipuli (Allium cepa Hopeasipuli-ryhmä) on ruokasipulin viljelylajikkeiden ryhmä. Hopeasipulit ovat pienehköjä, sileitä, usein litteitä tai joskus lähes pallomaisia. Paperinohut kuori on hopeanvaalea, ja itse sipuli on valkoinen. Sen maku on makeampi ja miedompi kuin keltasipulilla, joten se sopii hyvin syötäväksi raakana. Hopeasipulia käytetään esim. viher- ja perunasalaateissa, sillin kanssa tarjottuna, tai pataruoissa. Hopeasipulia myydään joskus salaattisipulin nimellä.
Kuivassa ja viileässä paikassa hopeasipuli säilyy kuukausia, huoneenlämmössäkin noin yhden kuukauden. Makeutensa takia sitä suositellaan säilytettäväksi jääkaapissa, 5–8 °C lämpötilassa. Se on herkkä etyleenille.
Hopeasipuli kasvaa kuten kelta- ja punasipuli, eli yhdestä istukassipulista kasvaa yksi isompi sipuli.
Hradec Královén lääni

| Hradec Královén lääni Královéhradecký kraj |
| --- | --- |

 Vaakuna
 Lääni (punainen) Tšekin kartalla
Valtio:  Tšekki
Osa (NUTS 2):  Severovýchod (Koillisosa)
Piirikunnat:  5
Hallinto:  
 – hallinnollinen keskus:  Hradec Králové
Pinta-ala:  4 758 km²
Väkiluku (2020):  551 647
 – väestötiheys:  116 as./km²
Lyhenteet:  
 – NUTS:  CZ052
 
Verkkosivu
Hradec Královén lääni (tšek. Královéhradecký kraj) on yksi Tšekin kolmestatoista läänistä. Sen pääkaupunki on Hradec Králové.
Läänin pinta-ala on 4 758 neliökilometriä, ja vuoden 2020 arvion mukaan siellä asui 551 647 asukasta.
Aiheesta muualla

Kuvia tai muita tiedostoja aiheesta Hradec Královén lääni Wikimedia Commonsissa
Tšekin läänit
Etelä-Böömin lääni
Etelä-Määrin lääni
Hradec Královén lääni
Karlovy Varyn lääni
Keski-Böömin lääni
Liberecin lääni
Määrin-Sleesian lääni
Olomoucin lääni
Pardubicen lääni
Plzeňin lääni
Pääkaupunkialue
Ústín lääni
Vysočinan lääni
Zlínin lääni
Howard Hesseman

| Howard Hesseman |
| --- | --- |
 Howard Hesseman vuonna 2014.
Henkilötiedot
Syntynyt: 27. helmikuuta 1940 Lebanon, Oregon, Yhdysvallat
Kuollut: 29. tammikuuta 2022 (81 vuotta)
Ammatti:  näyttelijä
Aiheesta muualla
IMDb 
Elonet
Howard Hesseman (27. helmikuuta 1940 – 29. tammikuuta 2022) oli yhdysvaltalainen näyttelijä. Hän esiintyi muun muassa televisiosarjassa WKRP in Cincinnati sekä lukuisissa elokuvissa, joiden joukossa on Poliisiopisto 2: Eka komennus (1985).
Hesseman syntyi Lebanonin kaupungissa Oregonissa ja opiskeli Oregonin yliopistossa. Hän oli uransa varhaisissa vaiheissa vuosia The Committee -improvisaatiokomediaryhmän jäsenenä.
Hesseman oli 1980-luvun alussa kahdesti ehdolla Emmy-palkinnon saajaksi. Kumpikin ehdokkuus tuli roolista WKRP in Cincinnati -sarjassa.
Aiheesta muualla

Howard Hesseman Internet Movie Databasessa. (englanniksi)
Hraniteli

| Hraniteli> Хранители |
| --- | --- |

Ohjaaja:  Natalja Serebrjakova
Käsikirjoittaja:  Natalja Serebrjakova
Perustuu:  J. R. R. Tolkienin Taru sormusten herrasta ensimmäiseen osaan Sormuksen ritarit
Säveltäjä:  Andrei Romanov
Valmistustiedot
Valmistusmaa:  Neuvostoliitto
Ensi-ilta:  13. huhtikuuta 1991
Kesto:  115 minuuttia
Alkuperäiskieli:  venäjä
Aiheesta muualla
IMDb
Infobox OKNimi-testi OK: 
Hraniteli (ven. Хранители) on Natalja Serebrjakovan käsikirjoittama ja ohjaama venäläinen televisionäytelmä vuodelta 1991. Se perustuu J. R. R. Tolkienin Taru sormusten herrasta -trilogian ensimmäiseen osaan Sormuksen ritarit. Musiikin näytelmään on säveltänyt Andrei Romanov.
Näytelmä esitettiin Leningradin televisiossa vain kerran. Taltioinnin luultiin kadonneen, mutta kanavan seuraaja Pjatyi kanal latasi sen Youtubeen maaliskuussa 2021.
Aiheesta muualla

Hraniteli venäläinen televisionäytelmä, Youtube
Soviet TV version of Lord of the Rings rediscovered after 30 years, The Guardian  5.4.2021 (englanniksi)
Hraniteli Internet Movie Databasessa (englanniksi)
Horst-Wessel-Lied

Horst-Wessel-Liedin nuotit

Horst-Wessel-Lied oli vuodesta 1931 lähtien Saksan kansallissosialistisen työväenpuolueen tunnuslaulu, jonka kirjoitti Horst Wessel, kansallissosialistisen liikkeen marttyyri. Se tunnetaan myös nimellä ”Die Fahne hoch” (suom. Lippu korkealle). Kappale on nykyään kielletty Saksassa.
Horst-Wessel-Lied julkaistiin ensi kerran runona SA:n lehdessä Der Angriff otsikolla ”Die Fahne hoch!” Horst Wessel kirjoitti runonsa kommunistisen runoilijan Willi Bredelin taistelulaulun pohjalta, jonka tämä oli kirjoittanut 1800-luvulta peräisin olevan posetiivilaulelman sävelmään. Horst Wessel sanoitti laulun uudelleen, niin että se sopi SA:n tilanteeseen.
Horst Wessel kuoli 23. helmikuuta 1930 kommunistiseen taistelujärjestöön Roter Frontkämpferbundiin kuuluneen Albrecht (Ali) Höhlerin ampumiin laukauksiin. Pian tämän jälkeen Wesselin kirjoittama runo julkaistiin uudelleen, nyt kansallissosialistien pää-äänenkannattajan, Völkischer Beobachterin etusivulla otsikolla ”Horst Wessels Gruß an das kommende Deutschland” (Horst Wesselin tervehdys tulevalle Saksalle). Laulusta tuli pian kansallissosialistisen puolueen virallinen puoluehymni. Vuoden 1933 kansallissosialistien valtaannousuun jälkeen Horst Wessel Lied laulettiin yleensä välittömästi kansallislaulu Deutschlandliedin ensimmäisen säkeistön jälkeen eräänlaisena epävirallisena kansallishymninä. Laulu ei kuitenkaan koskaan saanut virallisen kansallishymnin asemaa, eikä sitä käytetty ulkomailla.
Laulusta kiersi jo kansallissosialistien aikaan useita ivamukaelmia. Niistä tunnetuin lienee Bertolt Brechtin ”Kälbermarsch” (Vasikoiden marssi) hänen teoksestaan ”Schweyk im zweiten Weltkrieg” (Sotamies Schweyk toisessa maailmansodassa) vuodelta 1943.
Toisen maailmansodan jälkeen liittoutuneiden Valvontakomissio kielsi Horst-Wessel-Liedin. Saksan liittotasavallan rikoslain mukaan (§ 86a StGB) Horst Wessel Lied on perustuslain vastaisen järjestön tunnusmerkki ja näin ollen kielletty Saksan liittotasavallassa. Kielto koskee myös laulun sävelmää, joten myös laulun esittäminen toisin sanoin on Saksan liittotasavallassa kielletty. Suomessa laulun esittäminen sen sijaan on sallittua.
Sävelmää käytettiin myös suositun tietokonepelin, Wolfenstein 3D:n tunnusmusiikkina (mikä oli osasyynä pelin kieltoon Saksassa), ja Otto Al’Antilan sanoittamassa Lapuan liikkeen ja IKL:n laulussa ”Luo lippujen”.
Laulun teksti

(Lopussa laulun 1. säkeistö toistettiin. Viimeisen säkeistön sanoissa on hieman vaihtelua eri lähteissä. ”Zum appell” on joissain lähteissä ”Sturmalarm”. Samoin ”Bald” on joskus ”Schon” ja ”mehr” voi olla ”noch”). ”Zum Appell” voi olla myös ”nun Appell”, ja ”Knechtschaft” voi olla ”Burschenschaft”.
Suorasanainen suomennos
Lippu korkealle (suomalainen käännös 1930-luvulta)
Luo lippujen! (IKL:n versio, Otto Al’Antila)
Aiheesta muualla

Wikimedia Commonsissa on kuvia tai muita tiedostoja aiheesta .
Kappale on kuunneltavissa täällä
Kuuntele Horst Wessel Lied SA:n laulamana
Havoc

Havoc esiintymässä vuonna 2014.
Kejuan Muchita (s. 21. toukokuuta 1974), taiteilijanimeltään Havoc, on yhdysvaltalainen rap-artisti ja tuottaja sekä Mobb Deep -rapduon toinen jäsen. Hän on kotoisin pahamaineiselta New Yorkin Queensbridgen asuntoalueelta.
Diskografia > Albumit

2007: The Kush
2009: Hidden Files
Diskografia > Mixtapet

2007: The One And Only
2009: From Now On The Mixtape
Diskografia > Mobb Deep

Juvenile Hell (1993)
The Infamous (1995)
Hell on Earth (1996)
Murda Muzik (1999)
Infamy (2001)
Amerikaz Nightmare (2004)
Blood Money (2006)
Diskografia > Singlet

2007: "I'm the Boss"
2009: "Watch Me"
2009: "Heart of the Grind"
Aiheesta muualla

September 2007 Interview (Arkistoitu – Internet Archive)
"Havoc Sits Down with Ei8ht" (Arkistoitu – Internet Archive) Interview with Hip Hop Lives Online - HHLO.net
I Feel Fine

| ”I Feel Fine” The Beatles |
| --- | --- | --- |

Singlen tiedot
 Albumilta: Beatles ’65 (US)
 B-puoli: ”She’s a Woman”
 Äänitetty : 18. lokakuuta 1964, EMI Studios, Lontoo
 Julkaistu: marraskuu 1964
 Formaatti: 7" vinyyli
 Tekijä(t): John Lennon, Paul McCartney
 Tuottaja(t): George Martin
 Tyylilaji: rock, voimapop
 Kesto: 02.25
 Levy-yhtiö: Parlophone (UK) Capitol (US)
The Beatlesin muut singlet
| ”A Hard Day’s Night”   1964  ”Matchbox” 1964 (USA) | ”I Feel Fine” 1964 | ”Ticket to Ride”   1965  ”Eight Days a Week” 1965 (USA) |
I Feel Fine on The Beatlesin vuonna 1964 julkaistu single. Se julkaistiin ainoastaan singlenä ja vaikka se nauhoitettiin albumin Beatles for Sale (1964) sessioissa, se ei sisältynyt albumille. Kappaleen on tehnyt ja sen laulaa yhtyeen kitaristi John Lennon.
Suomalainen pop-yhtye The Esquires levytti kappaleen suomeksi nimellä ”Hyvin menee”.
Honolulun metro

| Honolulu Rail Transit |
| --- | --- |

 Metro rakenteilla vuonna 2015.
Tyyppi:  Kevyt metro
Sijainti:  Honolulu, Havaiji, Yhdysvallat
Avattu:  30. kesäkuuta 2023
Pituus:  32 km
Asemia:  21 (9 käytössä, 10 rakenteilla, 2 suunnitteilla)
Linjoja:  4
Raideleveys:  1 435 mm
Liikennöitsijä(t):  Honolulu Area Rapid Transit (HART)
Aiheesta muualla
Viralliset kotisivut
Honolulun metro (engl. Honolulu Rail Transit) on rakenteilla oleva metrojärjestelmä, jonka on tarkoitus palvella Honolulun kaupunkia ja sen lähialueita. Noin 32 kilometrin pituinen metrolinja on tarkoitus avata vaiheittain, ensimmäinen osuus vuonna 2023.
Kiista metrojärjestelmästä oli hallitseva kysymys paikallispolitiikassa, erityisesti vuoden 2008 vaaleissa. Oahun asukkaat päättivät järjestelmän rakentamisesta suoralla äänestyksellä ja se sai 53 prosenttia äänistä. Järjestelmän rakentaminen aloitettiin 22. helmikuuta 2011.
Sydneyn metron jälkeen se on Oseanian toiseksi vanhin ja toiseksi suurin metroverkosto.
Linja

Metrolinja on tarkoitus avata vaiheittan, neljässä osassa. Ensimmäinen ja toinen osuus on tarkoitus avata vuonna 2023, kolmas vuonna 2025 ja neljäs vuonna 2031. Myös neljä laajennusta on suunniteltu, mutta niitä ei ole vielä rahoitettu.
| Osuus | Osuus | Reitti | Pituus | Asemat | Avataan |
| --- | --- | --- | --- | --- | --- |
| 1 | West Oahu-Farrington | Kualakaʻi – Waiawa | 11.1 km | 7 | 2023 |
| 2 | Kamehameha Highway | Waiawa – Hālawa | 6.3 km | 2 | 2023 |
| 3 | Airport | Hālawa – Kahauiki | 8.2 km | 4 | 2031 |
| 4 | City Center | Kahauiki – Kālia | 6.6 km | 8 | 2031 |
Elokuvissa

Amerikkalaisessa elokuvassa Godzilla (2014) MUTO-hirviö hyökkää Honolulun metron junaan ja maasillalle, joka itse asiassa oli tuolloin vielä rakenteilla.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset Sivut (englanniksi)
Urbanrail - Honolulun metro (englanniksi)
Yhdysvaltain metrojärjestelmät
Baltimore Metro Subway
Bay Area Rapid Transit
Chicago ’L’
Honolulun metro
Los Angelesin metro
Massachusetts Bay Transit Authority
Metropolitan Atlanta Rapid Transit Authority
Metrorail (Miami)
New Yorkin metro
PATCO Speedline
Port Authority Trans-Hudson
Punainen linja (Cleveland)
San Juan Tren Urbano
Southeastern Pennsylvania Transportation Authority
Washingtonin metro
I Feel It Coming

| ”I Feel It Coming” The Weeknd ft>  Daft Punk |
| --- | --- | --- |

Singlen tiedot
 Albumilta: Starboy
 Äänitetty : 2016
 Julkaistu: 24. marraskuuta 2016
 Formaatti: digitaalinen lataus
 Tuottaja(t): Daft Punk, Cirkut, Doc McKinney, The Weeknd (vast.)
 Tyylilaji: disko, pop
 Kesto: 04.29
 Levy-yhtiö: XO, Republic Records
The Weeknd muut singlet
| ”Starboy” 2016 | ”I Feel It Coming” 2016 | ”Party Monster” 2016 |
Daft Punkin muut julkaisut
| ”Starboy” 2016 | ”I Feel It Coming” 2016 |   |
I Feel It Coming on kanadalaislaulajan The Weekndin musiikkikappale, jolla vierailee myös ranskalainen elektronisen musiikin duo Daft Punk. Sen julkaisivat XO ja Republic Records The Weenkndin kolmannen, Starboy-studioalbumin toisena singlenä 24. marraskuuta 2016. Tätä ennen kappale oli julkaistu jo promosinglenä kappaleen "Party Monster" kanssa 18. marraskuuta 2016. Kappaleen ovat sanoittaneet The Weeknd, Daft Punk, Doc McKinney, Cirkut sekä Eric Chedeville ja sen tuotti Daft Punk, The Weekndin, McKinneyn ja Cirkutin toimiessa puolestaan vastaavina tuottajina. Kappaleen musiikkivideon ohjasi Warren Fu ja se julkaistiin The Weekndin vevo-kanavalla 9. maaliskuuta 2017.
"I Feel It Coming" sai positiivisen vastaanoton musiikkikriitikoilta, jotka kehuivat sen melodiaa. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon kolmessatoista eri valtiossa kuten Argentiinassa, Norjassa, Ranskassa, Ruotsissa, Tšekissä ja Yhdysvalloissa. Lisäksi se on myynyt Italiassa kaksinkertaista, Australiassa ja Ruotsissa kolminkertaista, Yhdysvalloissa nelinkertaista sekä Kanadassa viisinkertaista platinaa. Ranskassa kappale on myynyt jopa timanttia.
Käännös suomeksi
Herakleen urotyöt

Herakleen urotyöt ovat joukko myöhemmän kerronnan yhdistämiä muinaisia tapahtumia, jotka kuvaavat Herakleen, muinaisen Kreikan tarusankareista suurimman, katumusharjoitusta. Alkuperäisen kahtatoista urotyötä kuvaavan runoelman luomisesta kreikkalaiset antavat kunnian sittemmin kadonneelle eepokselle, jonka kirjoitti Peisandros Rhodoslainen n. 600 eaa.
Herakleen urotöitä ei ole koottuna yhteen lähteeseen, vaan ne säilyivät katkelmina eri teoksissa, joista ne pystyttiin sittemmin kokoamaan yhteen. Ruck ja Stables väittävät, ettei olisi olemassa ainoastaan yhtä tapaa tulkita tehtäviä mutta kuusi niistä tapahtui Peloponnesoksella ja ne huipentuivat Olympoksen valtakauden alkamiseen. Kuusi muuta veivät sankarin kauemmaksi maailmalle, mutta jokaisessa tehtävässä toistui sama kuvio: Herakles lähetettiin tappamaan, kukistamaan tai pyydystämään Heran edustajalle Eurystheukselle taianomainen kasvi tai eläin. Kaikki valitut tapahtumapaikat olivat Heran tai "jumalattaren" aiempia mahtipaikkoja, mukaan luettuna manalan portti.
Antiikin kreikkalaisessa kuvataiteessa on nähtävillä kuuluisa kuvaus urotöistä Zeuksen temppelin metoopeissa Olympiassa noin vuodelta 450 eaa.; itse asiassa töiden lukumääräksi on voinut vakiintua kaksitoista, koska työt esitetään kahdessatoista eri metoopissa.
Kehyskertomus

Saatettuaan Alkmenen raskaaksi ja tämän nyt odottaessa Heraklesta Zeus julisti, että seuraava poika, joka syntyy Perseuksen sukuun, olisi nouseva kuninkaaksi. Heran kuultua tämän hän viivytti Alkmenen synnytystä kolmella kuukaudella ja antoi oman suosikkinsa Eurystheuksen syntyä ennen aikojaan seitsenkuisena. Kun Zeus ymmärsi, mitä oli tapahtunut, hän raivostui mutta piti yhä lupauksensa.
Ohimenevässä hulluuden puuskassa, jonka Hera oli saanut aikaan, Herakles murhasi oman perheensä. Ymmärrettyään tekonsa hän vetäytyy elämään yksin erämaassa, josta hänet myöhemmin löytää hänen serkkunsa Theseus. Theseus suostuttelee Herakleen lähtemään ja kysymään neuvoa Delfoin oraakkelilta. Oraakkeli kertoi, että sovitustyöksi Herakleen täytyy suorittaa kymmenen tehtävää, jotka kuningas Eurystheus – mies, joka oli vienyt hänen syntymäoikeutensa ja jota hän eniten vihasi – hänelle määrää.
Urotyöt

Tehtäviensä aikana Heraklesta seurasi usein miesseuralainen, joko Likymnios tai hänen serkkunsa Iolaos. Vaikka alkuperäinen aikomus olikin suorittaa kymmenen tehtävää, tämä avustajan läsnäolo johti vielä kahteen ylimääräiseen. Eurystheus ei laskenut suoritetuiksi Hydraa, koska Iolaos auttoi häntä, eikä Augeiaan talleja, koska hän sai palkan työstänsä.
Urotöiden perinteinen järjestys:
Nemean leijonan surmaaminen ja sen taljan tuominen.
Lernan Hydran surmaaminen.
Keryneiaan kauriin pyydystäminen.
Erymanthoksen villisian pyydystäminen.
Augeiaan tallien siivoaminen päivässä.
Stymfaloksen lintujen lyöminen.
Kreetan härän pyydystäminen
Diomedeen tammojen pyydystäminen.
Hippolyten vyön hankkiminen.
Geryonin karjan noutaminen.
Hesperidien omenan ryöstäminen.
Haadeen vahtikoiran Kerberoksen ryöstäminen ja takaisintuominen.
Tapahtumapaikat

Suurin osa tapahtumapaikoista on Arkadian rajojen sisäpuolella tai kiinteässä yhteydessä sinne. Tämä osoittaa siten kertomusten mahdollisen alkuperän.
Nemean kaupunki, Argoksesta luoteeseen.
Lernan järven eteläpuoli (järvi on nyttemmin kuivunut).
Keryneian kaupunki, Peloponnesoksen luoteiskulmassa.
Erymanthos-vuori.
Stymfalia-järvi, Nemean länsipuolella. Antiikin aikana alue oli soinen.
Alfeios-joki, joka laskee Eliin lahteen ja saa alkunsa luoteisvuorilta.
Spartan kaupunki etelässä, jonka lähellä oli käynti manalaan.
Kreetan saari, merenkävijöiden maa.
Traakian valtio, jota kuvataan Argoksen viholliseksi Troijan sodan aikana ja joka tämän vuoksi yhdistetään Diomedeeseen.
Kirjallisuudessa

Herkuleen urotyöt (engl. The Labours of Hercules, 1947) on Agatha Christien kirjoittama novellikokoelma, jossa mestarisalapoliisi Hercule Poirot kertoo 12 tapauksestaan, joilla hän aikoo päättää yksityisetsivän uransa ja jotka noudattavat enemmän tai vähemmän tarkasti alkuperäisiä Herakleen urotöitä.
Aiheesta muualla

Kuvia tai muita tiedostoja aiheesta Herakleen urotyöt Wikimedia Commonsissa
Herakleen urotyöt
Nemean leijona ·  Lernan hydra ·  Keryneian kauris ·  Erymanthoksen metsäkarju ·  Augeiaan tallit ·  Stymfaloksen linnut ·  Kreetan härkä ·  Diomedeen tammat ·  Hippolyteen vyö ·  Geryonin karja ·  Hesperidien omena ·  Kerberos
Hämpton Sound

Hämpton Sound on suomalaisen rap-artisti Lasse K:n vuonna 2005 Firma Recordsin kautta julkaistu albumi.
Kappaleet

Intro (mukana NMW)
Helppoo elämää (Ile Idästä)
Hämpton sound
Hei tytöt
Kaikki tuntee Lassen
Muita asioita (mukana Kova Koulu)
V*t*n nisti
Ile Idästä - Perjantai
Elämä on parasta huumetta
Trubaduuri duunissa
Rakkaudesta kulttuuriin
Igor Talkov

Igor Talkov vuonna 1991.
Igor Vladimirovitš Talkov (4. marraskuuta 1956 Gretsovka, Tulan alue, Neuvostoliitto – 6. lokakuuta 1991 Pietari, Neuvostoliitto) on neuvostoliittolainen rock-muusikko, laulaja-lauluntekijä, kitaristi, näyttelijä ja kirjailija.
Hämymustesienet

| Hämymustesienet |
| --- | --- |
 Harmaamustesieni (Coprinopsis atramentaria)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Psathyrellaceae
Suku::  Coprinopsis  P.Karst 1881 Taksonomian lähde:
Infobox OKNimi-testi OK: 
Hämymustesienet (Coprinopsis) on mustesienisuku, joka on erotettu Agaricaceae-heimoon kuuluvasta suvusta Coprinus, koska sen on todettu kuuluvan eri heimoon Psathyrellaceae. Sukuun kuuluu muun muassa sittamustesieni.
Aiheesta muualla

Kuvia tai muita tiedostoja aiheesta Hämymustesienet Wikimedia Commonsissa
Hoikkatyviset

| Hoikkatyviset |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita  Gerstaecker, 1867
Yläheimoja
 Mesipistiäismäiset Apoidea  Ceraphronoidea  Kiilupistiäiset Chalcidoidea  Chrysidoidea  Äkämäpistiäiset Cynipoidea  Evapistiäiset Evanioidea  Loispistiäismäiset Ichneumonoidea  Megalyroidea  Mymarommatoidea  Platygastroidea  Keripistiäiset Proctotrupoidea  Stephanoidea  Trigonaloidea  Ampiaismaiset pistiäiset Vespoidea 
Katso myös
   Hoikkatyviset Wikispeciesissä   Hoikkatyviset Commonsissa 
Infobox OKNimi-testi OK: 
Hoikkatyviset eli kapeatyviset (Apocrita) on pistiäisten alalahko. Alalahkon nimi tulee takaruumiin etuosan kapeasta ”vyötäröstä”, joka on tunnusomainen suurimmalle osalle siihen kuuluvista hyönteisistä. Hoikkatyvisten pää on vahvasti kitinisoitunut ja erittäin kova. Toukat ovat jalattomia. Suomesta tunnetaan 6746 lajia. 
Hoikkatyviset on perinteisesti jaettu kahteen luokkaan, joilla ei kuitenkaan ole varsinaista taksonomista merkitystä: myrkkypistiäisiin (Aculeata) ja loispistiäisiin (Parasitica). Ensin mainittuun kuuluvilla pistiäisillä takaruumiin kärjessä sijaitseva munanasetin on erikoistunut aseeksi, jolla ne kykenevät ruiskuttamaan myrkkyä saaliiseensa tai viholliseensa. Jälkimmäinen ryhmä on huomattavasti laajempi ja kattaa hieman sekalaisen joukon pistiäisiä, jotka sijoittavat munansa toisiin eläimiin, useimmiten toisten hyönteisten toukkiin.
Tunnetuimpia alalahkon yläheimoja ovat myrkkypistiäisiin lukeutuvat ampiaismaiset (Vespoidea), johon kuuluvat muun muassa ampiaiset ja muurahaiset ja mesipistiäismäiset (Apoidea), johon kuuluvat mehiläiset ja kimalaiset.
Aiheesta muualla

Laji.fi: Hoikkatyviset (kapeatyviset) (Apocrita)
Funet: Hoikkatyviset (Apocrita)
ITIS: Apocrita (englanniksi)
Igor Tšumak

| Mitalit | Mitalit | Mitalit |  |
| --- | --- | --- | --- |
|  Igor Tšumak vuonna 2018. |  Igor Tšumak vuonna 2018. |  Igor Tšumak vuonna 2018. |  |
Miesten käsipallo
|  Olympialaiset  |  Olympialaiset  |  Olympialaiset  |  |
Maa:   Neuvostoliitto
|  Kultaa | Soul 1988 | joukkuekilpailu |  |
Maa:   IVY
|  Kultaa | Barcelona 1992 | joukkuekilpailu |  |
Igor Vladimirovitš Tšumak (ven. Игорь Владимирович Чумак; s. 1. huhtikuuta 1964 Vladivostok) on Neuvostoliittoa edustanut käsipalloilija. Hän kuului kultaa voittaneeseen joukkueeseen sekä vuoden 1988 kesäolympialaisissa Soulissa että vuoden 1992 kesäolympialaisissa Barcelonassa.